bavarian-nlp/barwiki-20250901 huggingface dataset:
Schmiding

Schmiding (amtli: Hinterschmiding) is a Gmoa im niadaboarischn Landkroas Freing-Grafenau, Sitz va da Vawoitungsgmoaschaft Hinterschmiding und a staatlich onakannta Eaholungsort.
Eadkunde.
De Gmoa liegt in da Region Donau-Woid im Boarischn Woid westli van 1.167 Meta hoon Haidel.
De Gmoa unddadoid se in d' Gemarkunga Herzogsreut und Hinterschmiding. Za Hinterschmiding kean de Deafa Sunndoaf, Voadaschmiding, Koaning, Hoizwies und Koistod, zu Herzogsreut de Deafa Schlichtnberg, Schwoazkopf, Gsteckad, Hejdnguad und Roudbacha. D' Ortschaft Hinterschmiding id 4 km estle va da Freing, 12 km va da tschechischn Grenz, 28 km va da estreichischn Grenz, 15 km neadle va Woidkiacha und 38 km va Passau weg.
Einwohnaentwicklung.
Aufn Gebiet va da Gmoa hand 1970 1.937, 1987 2.107, 2000 2.513 und en Joa 2014 2.449 Einwohna zejd woan.
Gschicht.
S' Dorf en ehemolign Houstift Bassa umara 1400 s easchte moi erwähnt woan. Es liegt am sognenntn Goidran Steig, af dem wo s Soiz van Donauhafn in Bassa ins Bähm transportiat woan is. Des hod Eingang ins Gmoawappm gfundn, wo a weiss Ross mid an goidran Soizsog draf is.
1803 is da gressde Doi van houstiftlena Gebiet zugunstn van Ferdinand va Toskana vastaatlicht woan; es is easchd 1805 mid de Friednsverträg va Brünn und Preßburg an Bayern ganga. 1818 is Hinterschmiding a politische Gmoa woan, hod durch freie Woin an Buagamoasta und Gmoavatreta griagd. 1936 is da Oat zanana Kiachngmoa erhom woan. Non 2. Weidgria is in da Gemeindde a amerikanischs Kriagsgfangnenlaga entstandn, s sognennte "Camp Sunndoaf". No 1945 hand a vai Hoamatvadrime af Schmiding kema. 1969 bis 1970 is de heidige Pfoakiacha en Oat entstandn, de oid Kiacha va 1927 is ogrissn woan. 1978 is de Gmoa Heazogsreid za de Gmoa Hinterschmiding dazuakema.
Politik.
Gemeinderat.
Da Gemeinderat setzt se seit da Kommunalwoi en 16. Meaz 2014 zsam wia do ind steht:
Buagamoasda.
Da Buagamoasda is seit 2014 da Fritz Raab (ÜWG).
Partnerschaftn.
Es gibd a Partnaschaft midn Universitätschor Ostrava (Ostrau) und nordmährischn Gmoa Bělotín (Bölten).
Wirtschaft und Infrastruktur.
Wirtschaft sowie Land- und Forstwirtschaft.
Es hod 1998 no da amtlichn Statistik in Bereich va da Land- und Foastwiatschaft 23, en produzierendn Geweabe 1806 und en Bereich Handl und Vakea 935 sozialvasicherungspflichtige Beschäfdigde am Oawadsoat gem. In de sonstign Wirtschaftsbereiche hand en am Oawadsoat 479 Leud sozialvasicherungspflichte beschäfdigd gwen. Sozialveasicherungspflichtige Beschäftdigde hods em Oat 4056 gem. En vaoawadnden Geweabe hods 3 Betriebe, en Bauhaubtgeweabe 10 Betriebe gem. Na dazu hods in Joa 1999 99 landwirtschaftliche Betriebe mid ana landwirtschaftlich genutztn Fläche va 1753 ha gem, dava hand 1370 ha Oggafläche und 378 ha Dauergroafläche gwen.
Buidung.
En Joa 2007 hods de foingden Einrichtungen gem:
Kultur.
In Hinterschmiding wead s kultuarelle Lem in vaialoi Foamen pflegt, ob baidnde Kunst, Literatua oda Muse, es is fia jedn ebs dabei, bsunas de Partnerschaft mitn Chor va da Universität Ostrava bringt owei wida Hähepunkte in musikalischn Bereich.
Vawoitungsgmoaschaft Hinterschmiding

De Vawoitungsgmoaschaft Hinterschmiding (amtli: Verwaltungsgemeinschaft Hinterschmiding) liegt im niadaboarischn Landkroas Freing-Grofanau und bsteht aus de foigndn Gmoana:
Sitz vo da Vawoitungsgmoaschoft is Hinterschmiding.
Budapest

Budapest (ungarische Aussproch []; , Deitsch friaha: Ofen-Pest), is de Haptstod und zgleich gräßte Stod vo Ungarn. Mit rund 1,7 Milliona Einwohna (Stond Jenner 2013) is Budapest de neintgräßte Stod vo da EU. De Gmoa Budapest is 1873 duach de Zaummalegung vo de Städt Buda (Ofen), Pest und Óbuda (Oid-Ofen) entstaundn. Da Naum "Budapest" is davoa nia auftaucht, üblich woa da Sprochbrauch "Pest-Buda".
Städtpartnaschoftn.
Budapest list zehn Partnastädt auf:
Preuner Harry

Da Preuner Harald, aa Preuner Harry (* 3. August 1959 in Soizburg) is da aumtsfiahrande Buagamasta vo da Stod Soizburg und Stodparteiobmann vo da ÖVP.
Da Preuner hod an da Uni Graz Maschinenbau studiat und is zua gleichn Zeit Foaschuileara in da Firma vo seine Ötan gwen. Noch seim Studium hod a söwa Foaschuin gfiat.
De Buagamastawoin vo 2009 in da Stod Soizburg hod da Preuner gegnan Schaden Heinz in da Stichwoi valuan.
Aum 26. Novemba 2017 hod a bei da Buagamastawoi mit 35,0 % de meahran Stimman, owa net de nodwendichn 50 Prozent kriagt. In da Stichwoi vom 10. Dezemba 2017 hod a si mit 50,32 % (294 Stimman Vuasprung) gegnan Bernhard Auinger (SPÖ) duachgsetzt.
Im Netz.
Netzseitn vom Harald Preuner
Huber Josef

Da Huber Josef (aufd Wöid kumma am 1. Meaz 1949 in Schworzoch im Pongau) is a östareichischa Politika vo da SPÖ und Buagamasta-Stöivadreta in da Stod Soizburg.
Noch da Voiksschui in Sankt Johann im Pongau is da Huber in da Stod Soizburg in de Hauptschui gaunga. 1964 hod a daun a Lehr bei de Soizburga Stodwerke augfonga. Nochm Bundesheer hod a im Joa 1969 bei da Östareichischn Post- und Telegrafnvawoitung (ÖPT) zan Orwatn augfonga, im gleichn Joa is a a SPÖ-Mitglied worn.
Im Joa 1972 hod a ois Externist a technische B-Matura gmocht, de richtige Matura hod a donn 1979 an da Hechan Lehronstoit fia Beruafstätige im Zweig Elektrotechnik nochghoid. A Joa spada hod a Politikwissnschoft und Publizistik zan Studiern augfonga. 1986 is a da Chef vo da SPÖ-Sektion im Stodeu Elisabethvorstod worn. Im Joar 1987 hod a sei Studium min Doktatitl ogschlossn.
Vo 1987 bis 1992 is a fia de SPÖ im Gmoarod gsessn und woa duatn im Planungs-, Stodwerke-, Umwöid- und Oidstodausschuss. Noch da Gmoarodswoi 1992 is a Stodrod fia Soziales, Oitasheime und Bauvawoitung wuan; bis dohii hod a nu bei da ÖPT ois Systemspezialist im Richtfunkdienst gorwat.
Noch da Woi 2004 is a Buagamasta-Stöivadreta worn. Zuaständig is a fia de Magistratsobteilung 3 (Sozialomt, Stodjugendomt) und 4 (Oitasheime) gwesn. Außadem is a im Stodsenat, im Aufsichtsrod vo da Untasbergbaun und vom Messezentrum Soizburg, im Sozial- und Jugendausschuss vom Östareichischn Städtebund und im Kuratorium vom SOS-Kindadorf Soizburg ghuckt. Er hod in Vorsitz vom Behindatnbeirod vo da Stod Soizburg, vom Seniornbeirod vo da Stod Soizburg und vom Bezirkssozialhüifebeirod inne ghobt.
Gloria von Thurn und Taxis

Gloria Prinzessin von Thurn und Taxis, geborane "Mariae Gloria Ferdinanda Gerda Charlotte Teutonia Franziska Magarethe Frederike Simone Johanna Joachima Josefine Wilhelmine Huberta Gräfin von Schönburg-Glauchau" (* 23. Feba 1960 z Stuttgart) is a deitsche Unternehmerin. In de Medien wead se moastns "Fiastin vo Thurn und Taxis" gnennt; des is owa a Titl ohne rechtliche Relevanz.
LaTeX

LaTeX [ˈlaːtɛç] (oda [ˈlaːtɛχ]), des is a Softwärpakal, mid dem ma as Textsatzprogramm TeX vui eimpfacher hernemma kon. D'Version 2ε is grod aktuell.
Des Programm TeX is von Donald E. Knuth, der wo a Professor an da Stanford-University is, entwicklt worn. Leslie Lamport hod na an Ofang vo den 1980er Joar zu dem Ding LaTeX entwicklt (im Prinzip warns grod a boar Makros). LaTeX hoast Lamport TeX. Heid nimmt ma fast imma LaTeX her, wenma TeX braucht.
S'Prinzip.
Koa WYSIWYG.
Andas wia noamale Textverarbeitungen, da woma sein Text auso eigibt, wira hintahea aasdruckt wead ("WYSIWYG = what you see is what you get", englisch fia "wos du sigst is wos du kriagst"), hod ma bei LaTeX/TeX blos a boar Texdatein, da wo ma hoid dazuaschreib wos a Üwaschrift und iagndwos andas is und LaTeX mocht dann a Übaschrift draus. Aiso bevoa das des LaTeX-System an Text draus mocht, muas den Quelkod, dem wo ma eam gem hod vaorban. Des Layout des wod hintahea rauskimmt schaud dafüa schee aus und ma konn sogor PDF-, HTML- und PostScript-Datein erzeugn lassn. Füa Diplomarbeitn oda irgnd a andas Zeig, des wod recht vui Seitn hod, is des bsondas praktisch.
Burzenland

As Burzenland (rümanisch: "Ţara Bârsei", ungarisch: "Barcaság") is a historischs Gebiet im Siidostn vu Simbüang (haind z'Rumänien), mit Kronstadt (Braşov) ois wichtigsta Stod. Nouch 'm Auszuch vu de Simbüaga Sachsn im 20. Joahundat hods sei kuiturelle Bedeitung zum Groußdeu valoan.
Geografisch gseng is as Burzenland a Binnensenke innahajb vum Karpatenboong und wead umara vu de Oat Marienburg (Feldiora) im Noadn, Rosenau (Râşnov) im Siidwestn und Tartlau (Prejmer) im Siidostn eigrenzt. Da Nama kummt vum Burzenbach (Bârsa), wo in 'n Alt mündt.
Im Joa 1211 houds da ungarische Könich Andreas II. im "Deutschen Ritterorden" ajs Siedlungsgebiet gehm und dea hod dou meija Buang baut. Blouß 14 Joa spejda is da Oadn owa schou wieda vetriem woan, weil-a in deam Gebiet an - vu Ungan unohängign - Ordensstaat affbaua woit.
Finessensepperl

Finessensepperl wor da Spitznam vum Joseph Huber aus Minga (geb. 1763 z Minga, gest. 26. April 1828 z Minga), wo zu seina Zeit s bekanntaste Mingara Original wor, a Liabesbriaftroga, a legendeara Stodnorr und a Ortsheiliga zglei.
Lem und Nochlem.
Da Finessensepperl, da Suhn vo am Kutscha, wor mit 1,50 m kloawichsig oba woiproportioniat. Sein Lemsuntahoid hod a ois persenlicha Liabesbriaftroga vadeant. Er wor in oin Stodtein untawegs. Fia de Mingara Biaga wor a da easchte und imma vaschwiegane "Postillion d´Amour", dea wo bloß gegn wos zum Essn oda fia a poa Kreiza Liabesbriaf zuagstejt hod. Er hod ned lesn und schreim kenna, wor oba ungwähnlich schlau. Er hod imma genau gwisst, wiavui Kreiza er ois Lohn kriagt hod. Bettlt hod a nia, oba sei Gsichtsausdruck hod Bände gsprochn, so hod a oft s Zehnfoche vo dem kriagt, wos a ois Porto valangt hod und a guads Essn no dazua.
Sei Liabste wor de "roude Nanni", de ebmfois kloawichsig wor und aa a weng narrisch. Zamma san se oft durch Minga ganga. Jeda hod se kennt, vom Kini bis zum Bettla. Da Finessensepperl hod imma a schwoarz Ledakappal afghoft und an kuaz gschnittanan Spenzer trogn. Dazua hod a imma a Kerbal mit an doppetn Bodn dabei ghobt; obn fias Essn untn fia de Liabesbriaf sowia a Hafal fia de Klostasuppn, de er si oft ghoid hod.
Er is im Oidn Siidlichn Friedhof begrom worn, sei Skelett is oba makabaraweis a Zeit lang in da Anatomie ausgstejt gwen. Im Mingara Rathaus gibts no heit a Figur zu seim Gedenkn, so wiara im Valentin Musäum und untam Torbogn vom Karlstor am Stachus.
Sprich.
Obwoi sei Gsichtsausdruck oanfejtig und moastns griasgrämig gwen is, is a wegn seine schlaun, witzign und skurriln Sprich scho zu Lebzeitn a Legendn gwen. Af neigierige Frogn hod a moastns gsogt: "Nix Gwiss woass ma ned", wos de Leit zum Locha brocht hod und schnej zum Liablingssprichwort vo de Mingara worn is. Wiara amoi beim Ibagem vo am Liabesbriaf dawischt worn is, hod a gsogt: "Koan Liabesbriaf hob i ned, san grod Radi, do muass i scho bittn sehr um Gnadi, do kinna S no an Kreiza segn. Mehra bring i ned mit - Radi zwegn!" Wiara gfrogt worn is, wo a wohnt, hod a gsogt: "Drei Stiagn oban Kamin".
Honigberg

Honigberg (siembüagisch-säxisch: "Hoenschbrich", rumänisch: Hărman, ungarisch: "Hermány") ligt im Burzenland, z'Simbiagn (z'Rumänien), uma 10 Kilometa noadöstlich vu Kronstadt (Braşov). As easchte Maj uakundlich eawähnt woan is 1240 ajs "Mons Mellis". Beeindrucknd is d'Keachabuag, wou ab ebba 1280 baut woan is, mit ara Oagl vum Johannes Prause. Östlich, ned weit weg ligt Tartlau, wos a ähnlich wichtige Keachabuag houd.
Wilfried Haslauer

Da Haslauer Wüifried, da Jingane (af d'Wöid kumma am 3. Mai 1956 in Soizburg), is a östareichischa Jurist und Politika. Seidn Joa 2013 is Landeshauptmaun vo Soizburg.
Sei Voda, da Haslauer Wüifried, da Öidane, is vo 1977 bis 1989 scho Landeshauptmau vo Soizburg gwen. Er söim is in Neimorkt am Wollasee afgwochsn und dortn aa ind Voiksschui gaunga. Noch da Matura am Akademischn Gymnasium in Soizburg hod a augfaungt, daß a in Soizburg und in Wean Jus studiad. Do is a im Joa 1979 Dokta woan, a bissl hod a aa Voikswiadschoft studiad. Nochn Grichtsjoa in Wean und Soizburg hod a si ois Aunwoit söibständig gmochd. Des woar a, bis a im Joa 2004 Politika worn is.
Scho vuahea is a Kurator im Seebrunna Kroas gwen, des is a Thinktank vo de Schwoazn. Außadem woar a President vo da Dr.-Wilfried-Haslauer-Bibliothek, an politisch-gschichtswissnschoftlichn Forschungsinstidut. Zua Wirdschoft hod a durch sei Kanzlei aa rechd guade Kontakte ghobd. Im Joa 2004, vua da Laundtogswoi, hod eam da domolige Laundeshauptmau, da Schausberger Fraunz, ois sein Nochfoiga vuagstöid. Nochdem de Schwoazn de Woi valuan hom, is da Schausberger zruckdredn und da Haslauer is am 28. Aprüi 2004 ÖVP-Chef und Stöivadreta vo da neichn Laundeshauptfrau, da Burgstaller Gabi, worn.
Goineikircha

Goineikircha oda Goli (aumtlich: Gallneukirchen) is a Stod im Bezirk Urfa-Umgebung in Owaöstareich. Goineikircha liegt im Nordostn vo Owaöstareich, uma 14 Kilometa nordestli vo Linz im untan Mühvierl, 336 Meta üwan Meer drüwa. In Goineikircha wohnan 6.309 Leid (2016), und a Stod iss seidn Joar 2001. Goineikircha hod an eign Mühkroasautobau (A7) Aunschluß, und friara is a d'Pferleisnbau duachgfohrn. Zan easchtn Moi in ana Urkundn gstondn is da Ort im Joar 1125 ois "Novenkirchen".
Krems

Krems (aumtlich: Krems an der Donau) is mid 24.342 Eihwohna (2016) de finftgresste Stod vo Niedaöstareich. Es is a Statutarstod und ghead zan Woidviadl. Krems liegd an da Donau, rund 70 Kilometa im Westn vo Wean, af 221 Meta iwan Meea driwa, am Ostend vo da Wachau.
Krems güt ois de Weißweinhauptstod vo Östareich. Da Weinbau hod in Krems und Umgebung a große wiatschoftliche Bedeitung.
Gschicht.
Im Joa 995 is Krems s'easchte Moi in ana Urkundn vorkumma, seidn 12. Joahundat iss a Stod. Sogoa eigane Münzn homs domois prägn deafn. Im Middloita woas a wichtige Stod fian Handl und firn Vakea. Heid iss a Messe- und Industriestod, hod a Uni und an Haufn Touristn.
Sehnswiadigkeitn.
De Oidstod vo Krems.
De "Oidstod vo Krems" gheat seit 2000 zum UNESCO Wödeabe "Kulturlandschaft Wachau".
Des Woazeichn vo da Stod is des "Staana Toa"
Politik.
Gmoarot.
Vo de 40 Mandaten vom Gmoarot entfoin auf Grund der Gmoarotswahl vo 2012 auf de SPÖ 16 Sitze, auf de ÖVP 15 Sitze, auf de FPÖ drei Sitze und je zwei Sitze auf de KLS (Kommunisten und Linkssozialisten), auf de Grünen und auf de UBK (Unabhängige Bürger für Krems).
Berihmtheidn.
Ana vo de berihmtastn Kremsa woa da Barockmola Schmidt Johann Martin oda kurz Kremsa Schmidt (1718-1801).
Låmma

D'Lomma is a rechta Nemfluss vo da Soizach im Dennangau im Soizburga Lond. Se fongd im Dennangebirg af uma 1.700 Meta üwan Meer drüwa au und gehd donn in an Bogen üwa Annaberg-Lungötz, Abtenau und Scheffau am Dennangebirg noch Nordwestn. Noch 41 Kilometa rinnds bei Golling, 480 Meta üwan Meer drüwa, ind Soizach eini. Bei Owascheffau rinnds durch a Glomm durch, zu der wos ma "Lommaöfm" sogt. D'Lomma hod a rechd a sauwas Wossa und is a fian Wüidwossasport rechd beliabt.
Dahoam is Dahoam

Dahoam is dahoam is a Fernsehserie, de im BR Fernsehen lafft.
In de oanzelnan Foig'n gehds um Gschicht'n aus an kloana erfundnan Dorf (Lansing) in Bayern (manche sogn "Soafnoper" dazua).
Handlung.
Ois draht se um de Eihwohna vum fiktivn, obabayerischn Dorf "Lansing", um de Ängste, Sorgn, Freidn und natirlich de zwischmenschlichn Beziahunga des durtn gibt.
De wichtigstn Familien san de Gostwirtschoftsfamilie Brunner und de Brauareifamilie Kirchleitner. Dazua kemma no de Familien Ertl, Preissinger, de Landwirtsfamilie Vogl, da fränkische Dorfapotheka Bamberger sowie da Burgamoasta Schattenhofer, da Pfarra Kurz und da Tierorzt Sebastian Wildner.
Dialäkt.
De Roin vo de Personen san so gschriebn, dass de meistn oan von de Dialekte sprecha, de im Freistaat Bayern vorkumma - aa oa Franke is dabei. Olladings redn de Leit manchmoi aar a so, wia koa normala Dialektsprecha redn daad; so benutzn a boa Sprecha zum Beispui manchmoi as Präteritum, wos im Boarischn iwahaupts ned gibt. Dös is wahrscheinli mit Obsicht a so gmocht woan, doss des aa Leit vastengan, de wo ned ausm boarischn Sprochraum kemman.
Lansing.
Lansing is a eafundns Dorf, des wo iagndwo in Obabayern im Oipnvorland lieng soi.
Draad wead olladings auf am oidn Fobrigareal in Dochau, des wo extra zum Fuimdoaf umbaud woan is. De Außnaufnomma, oiso aa de Buidl vo de Berg, kemman vo da Gegnd um Waging am See.
Nix Gwiss woass ma ned

Nix Gwiss woass ma ned (nix gwiß woas ma ned), is a bekannta boarischa Spruch.
Da Ausdruck kimmt vum Finessenseppal (1763 - 1828), an obaboarischn Originai, Postillon d'Amour, Stodnorrn und Oatsheilign z Minga.
"Nix Gwiss woass ma ned" wor de legendäre Antwort vum Finessenseppal af olle Frogn. Ois Liabesbriafdroga hod a scho iba vui Sochan Bscheid gwisst, immahin wor a da Vatraute vo de hechan Herrschoftn z Minga, vo da domolign Schickimicki. Oba da Seppal wor schlau gmua, dass a gwisst hod, dass mas mid Diskretion weida brigt und so a bessas Lem hod ois wie a Ratschkathl.
Koimar

Kóimar (ësässisch: "Colmer", deitsch: "Kolmar" voh 1871 bis 1918 sówia in da Zeid vom Naziónoisózialismus, fraunzésisch: "Colmar") is nooch Strossburg und Mühausen d'drittgressde Stod im Ësass. Da Ort liigt in aner relatiav flochen Laundschoft am Fluss Lauch, der dodan in d'Ill mindt, etwoa 20 km westlé vom Rhein und ebbern in da geógrafischen Mitten zwischen Basel (60 km éntfernt) und Strossburg (65 km entfernt).
Zwangsschwom

Zwangsschwom ("hochdeitsch" Zwangsschwaben) oder Muasschwom (vo miassn) san Leid, de wo si soiwa ois Bayern oseng, aber im Regierungsbezirk Schwom lem.
Gschicht.
Durch de Gebietsreform anno 1972 in Bayern san einige Gebiete, de wo friaras Obabayerisch wan, zu schwäbischn Gebiet woan. Ganz schlimm hats da an Landkreis Aichach troffa, der wo ganz schwäbisch woan is. Aa des Gebiet um Roa am Leech rechts vom Lech bis noch Diahappn, des wo friaras zu Neiburg gheat hot, is schwäbisch woan, weils jetz im Landkreis Donau-Ries bzw. zum Landkreis Augschburg is.
Da Zwangsschwob.
Da Zwangsschwob mogs ned gern wenn er ois Schwob bezeichnet wead, weil alloa sei Dialekt (Boarisch und ned Schwäbisch!) scho dageng spricht.
Wüst Görgen

Wüst Görgen (rumänisch: "Giurtelecu Şimleului", ungarisch: "Somlyógyőrtelek") is a Oatschaft im Kreischgebiet, im Krais Sălaj. Umgangssprouchlich sagt ma dazou "Giurtelec" oda "Giurtelecu" af Rumänisch und "Győrtelek" af Ungarisch.
Log und Eadkund.
Wüst Görgen ligt im noadwestlichn Deu vum Kreis Sălaj, im Beckn vum Fluss Crasna, am Fouß vum Beachland "Coasta lui Damian". Des Voagebiach is a Deu vum "Măgura Şimleului"-Massiv und des ghead zu de Karpaten. D"'Coasta lui Damian" is as natüaliche Woazeichn vu Wüst Görgen.
Gschicht.
Traditionöi woa daj Sidlung vu Vöikavüfoit prägt; es san vaschidne Sprouchn gsprocha und utaschidliche Religiona augübt woan. Nouch da Voikzölung vu 1715 woan 36 Ejwona Rumänen, 27 woan Ungan und 9 woan Deitsche. Bei da Zölung vu 1720 woan 45 Rumänen, 36 Ungan und 9 Slowakn. Ab'm 19 Joahundat hom se d'meistn Bewona zua rumänischn Nationalität bekennt.
Kreis Hermannstadt

Da Kreis Hermannstadt oda Kreis Sibiu (rumänisch: "Judeţ Sibiu", ungarisch: "Szeben megye") is a Kreis (Judeţ) in da Region Centru. Historisch ghead-a zua Region Simbüang. D'Kreisstod is Hermannstadt (rum. "Sibiu", ung. "Nagyszeben"). As Nummanschüddl und d'gängiche Okiazung fia dean Kreis is SB.
Da Kreis Hermannstadt grenzt im Noadn an 'n Kreis Mieresch, im Ostn an 'n Kreis Kronstadt, im Südn an d'Kreise Argeş und Valcea und im Westn an 'n Kreis Weißenburg.
Da Voasitznde vum Kreisrod is da Bottesch Martin vum DFDR (Demokratischs Forum vu de Deitschn z'Rumänien).
Demografie.
Im Joa 2011 houd dea Kreis 397.322 Ejwona ghabt und a Bvöikarungsdichtn vu 73 Ejwona pro km². Newa Rumänen gibts imma no deitschsprouchige und ungarischsprouchige Bvöikarungsandeu.
Geografie.
Da Kreis houd a Gsamtflächn vu 5.432 km².
32 heb auf

Zwoaradreißg heb auf oda Zwoaradreißg glaub auf is eher a Gspass ois wia a Kartenspui und wead meistns gmacht um oan zum ärgan.
Spuiablauf.
Zeascht fragt ma den, der wo die Kartn aufglaum soi, ob er a Rundn 32 heb auf spuin wui. Wenn a den Trick no net kennt und fragt, wos des is, na sagt ma, dass des ganz oafach is und er amoi ofanga soi.Meischdns sagt er na ja, dann schmeißt ma a Backerl Kartn (oft Schofkopfkarten mit 32 Stuck) aufn Bon und sagt, dass ers aufhem soi. Guade Leid macha des na o.
Wennas aber scho kennt hat ma vaspuit.
Variantn.
A Variantn is 36 heb auf. Des is as gleiche wia 32 heb auf, bloß dass do die Sechser o no dabei san.
Obacht.
Obacht gem muas ma aber, wenn der die Kartn na ned aufhem wui und vaschwindt, weil mas na soiwa aufglaum ko.
Content-Management-System

A Content-Management-System (aa CMS oda "Autornsystem"; weatlich: "Inhoids-Vawoitungs-System") is a Programm fir Owenda, des wos de gmoaschoftliche Erstellung und Vawoitung vo Textn und Multimedia-Dokumentn meglich mocht und organisiat, moastns firs Internet. Da entscheidende Vortei is dabei, dass a Autor so a System ohne Programmiar- oda HTML-Kenntnisse nutza ko.
De bekanntastn Beispui fir freie ("open source") Autornsysteme (CMS) san Drupal, Wordpress, Joomla, OpenCms und TYPO3.
Facebook

Facebook is a Netzseitn zum Betreim vo ana Netzgmoa (social network). Da Betreiba is de Firma Facebook, Inc. mit Sitz in Palo Alto, Kalifornien.
De Netzgmoa gibts seit 2004 und hod im Septemba 2011 wejdweit rund 800 Milliona Mitgliada.
Gschicht.
Anno 2003 hod da Mark Zuckerberg en Voagänga vo Facebook entwicklt: "facemash.com". Do woa ra no Student on da "Harvard University". De Netzseit woa vagleichboa mit da Internetpräsenz "Hot or Not". Es woa ra Beweatungssystem fia Studentn am Campus. Auf dea Seitn hod a Fotos vo Studentinna vaeffenlicht, ohne vo dena de Ealaubnis z hom. De Netzbsuacha san nacha dazua aufgfoadat woan, de Attraktivität vo je zwoa zuafälli ausgsuachtn Diandln z beweatn.
Um an de Fotos vo de Diandln z kema, hod da Zuckerberg des Harvard Computer-Netzweak ghackt und hod de hauseiganan privatn ID-Buidln vawendt. Facemash hod in de eascht via Stundn, wo s online woa, 450 Bsuacha and 22.000 Photo-Osichtn ausglest. A boa Dog späda is de Seitn vo da Harvard Administration gschlossn worn. Da Zuckerberg hod si weng Sichaheits- und Copyrights-Valetzung und Valetzung vo da Privatspäre vaantwoatn miassn und is knopp an Rauswuaf entgonga.
Im foigandn Semester hod da Zuckerberg ogfongt a neie Netzseitn z programmian. Am 4. Feba 2004, hod a "Thefacebook" (thefacebook.com) im Netz platziad. Zeascht woa Thefacebook nua fia Studentn vom Harvard College do, oba boid is auf ondare Unis ausdehnt worn.
Im Summa 2004 is TheFfacebook a Firma woan. Im Juni 2004 is de Gsejschoft af Palo Alto in Kalifornien umzong. Da Peter Thiel, da Mitgrinda vo PayPal hod de easchte Investition in de Firma brocht. De Firma hod 2005 fia $200,000 an Domän-Nama facebook.com kafft und hod si drauf vom "The" im Firmennama trennt. Vo do o hods nua no "Facebook" ghoassn.
Epigonen.
S Konzept vo Facebook hod zoireiche Nochohma wia "StudiVZ" und "wer-kennt-wen". StudiVZ is da Voawuaf gmocht worn, a Plagiat vo Facebook z sein. Am 19. Juli 2008 hod Facebook beim US-Beziaksgericht z San José, Kalifornien, geng de Betreiba vo studiVZ a Klog eingreicht; da Voawuaf woa "Diabstoi vo geistign Eigndum".
Spiegel Online

Spiegel Online (Eignschreibweis in Grossbuachstobm) is de reichweitnstärkste deitschsprochige Nochrichtnseitn im Internet. Se is am 25. Oktobar 1994 ois Onlineversion vom Nochrichtnmagazin Der Spiegel grindt worn. Im Jenna 2012 hod de Netzseitn 180 Milliona Bsuache und 972 Millionen Seitnaufruafe ghobt.
Der Spiegel

Der Spiegel (Eignschreibweis: DER SPIEGEL) is a deitsches Nochrichtnmagazin, des im Spiegel-Valog in Hamburg erscheint und wejdweit vatriem wird. Mit oana Auflogn vo knopp iaba oana Million Exemplarn is des de gresste aktuelle Zeitschrift in Deitschland.
"Der Spiegel" wird wegn seim großn Einfluss ois Leitmedium bezeichnet. In da bundesdeitschn Pressegschicht nehman Der Spiegel und sei Grinda Rudolf Augstein a ganz wichtig Roin ein. Des 1947 grindte Blattl hod sei Bedeitung im Kampf um de Pressefreiheit in da "(Spiegel-Affäre)" erreicht und wegn da Afdeckung vo zoireichn Affärn und Skandaln.
Der Spiegel erscheint montogs (in Berlin, Lübeck und Dresden sonntags). Mit am wirtschoftli und redaktionell eignständign Spiegel Online betreibt da Valog außadem de reichweitnstärkste Nochrichtn-Netzseitn im deitschsprochign Internet.